SREDNJA ŠKOLA KOPRIVNICA RKP: 19870

KOPRIVNICA Šifra djelatnosti: 8532

Trg slobode 7 OIB: 17666654315

 MB: 0901539

Razina: 31

Šifra škole u MZO: 06-037-503

Šifra županije: 06

Razdoblje: 2019-12

Koprivnica, 30. 1. 2020. g.

Prema članku 13. Pravilnika o financijskom izvještavanju u proračunskom računovodstvu donosimo

**BILJEŠKE**

**UZ FINANCIJSKE IZVJEŠTAJE ZA 2019. GODINU**

Srednja škola Koprivnica kao proračunski korisnik posluje na temelju sljedećih zakonskih i podzakonskih akata: Zakon o odgoju i obrazovanju u osnovnoj i srednjoj školi, Zakon o strukovnom obrazovanju, Zakon o ustanovama, Statutu škole, Zakon o proračunu, Pravilnik o proračunskom računovodstvu i računskom planu i Pravilnik o financijskom izvještavanju u proračunskom računovodstvu.

Odgovorna osoba, odnosno ravnateljica Škole je mr.sc. Manuela Gregurić, dipl.

oec. Voditelj računovodstva je Dubravka Eđut, ekonomist.

Djelatnost škole je: obrazovanje za stjecanje srednje stručne spreme u području prehrane, ekonomije,uprave i trgovine, turizma i ugostiteljstva, zdravstva, te srednjoškolsko obrazovanje odraslih, uključujući i programe stručnog osposobljavanja i stručnog usavršavanja, sukladno Zakonu o odgoju i obrazovanju u osnovnoj i srednjoj školi, Zakonu o strukovnom obrazovanju, kurikulumima programa zanimanja te ostalim propisima koji uređuju pitanja obrazovanja.

Škola svoju djelatnost obavlja kao javnu službu. Škola nije u sustavu PDV-a, ostvareni vlastiti prihod od iznajmljivanja sportske dvorane vezan je isključivo uz iznajmljivanje iste sportskim klubovima, drugim školama i neprofitnim organizacijama, a što je prema čl. 39. točka m Zakona o PDV-u oslobođeno plaćanja PDV-a. Vlastite prihode Škola ostvaruje i provođenjem obrazovanja odraslih prema verificiranim programima Ministarstva znanosti i obrazovanja za zanimanja ekonomist, upravni referent, komercijalist, prodavač, prehrambeni tehničar i rukovatelj prehrambenim strojevima.

BILANCA

Srednja škola Koprivnica nema ni dugoročne ni kratkoročne kredite i zajmove te nikakve obveze po vrijednosnim papirima.

Što se tiče sudskih sporova u tijeku, imamo slijedeće sporove:

|  |  |  |
| --- | --- | --- |
| Vrsta sudskog spora | Procijenjena vrijednost spora | Očekivano vrijeme završetka spora |
| Radni spor | 300.000,00 |  2020. |
| Radni spor |  30.000,00 |  2020. |

Na AOP 014 do 021 vidljivo je da se tijekom 2019. povećavala vrijednost imovine, naročito medicinska i laboratorijska oprema jer je krajem 2018. godine i tijekom 2019. godine Ministarstvo znanosti i obrazovanja dodijelilo osnovnim i srednjim školama značajna sredstva za nabavu nastavnih sredstava i opreme potrebnih za provedbu kurikularne reforme. Tim sredstvima nabavila se namjenski didaktička oprema za poboljšanje uvjeta rada i minimalnog standarda opremanja kabineta.

Isto tako povećana je i vrijednost opreme na AOP 015 – Uredska oprema i namještaj i AOP 020 – Sportska i glazbena oprema za što je sredstva osigurao osnivač – Koprivničko-križevačka županija.

AOP 030 – povećana vrijednost na knjigama- školska lektira za koju je sredstva djelomično osigurao osnivač, a djelomično MZO, te udžbenici za učenike slabijeg imovinskog stanja (na temelju podataka Centra za socijalnu skrb), a u skladu s Člankom 1. stavkom 5. Naputka o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz državnog proračuna gdje je utvrđeno da se računi dobavljača za udžbenike za čiju je nabavu sredstva osiguralo Ministarstvo znanosti i obrazovanja a koji se daju učenicima na uporabu također evidentiraju kao rashod na osnovnom računu 42411 – Knjige, a udžbenici na osnovnom računu 02411 Knjige.

AOP 067 i 071 – novac na žiro računu i novac u blagajni - s 1.1. 2018. godine ušli smo u sustav riznice Koprivničko-križevačke županije i tokom godine ukinuti su nam poslovni računi i blagajna, tako da su sva sredstva položena na račun Koprivničko-križevačke županije i vode se kao potraživanja na kontu **16721 – AOP 154.**

AOP 080 – odnosi se na potraživanja prema HZZO za bolovanja preko 42 dana.

AOP 153 – potraživanje za vlastite prihode – sastoji se od potraživanja za najam sportske dvorane sportskim udrugama i pojedincima za rekreaciju, te manjim dijelom za najam poslovnog prostora i obrazovanje odraslih.

AOP 158 – obuhvaća rashode za zaposlene, odnosno plaću za 12/2019., što se reflektira i na AOP 165 – Obveze za zaposlene.

AOP 166 – obveze prema dobavljačima sve pripadaju pod „nedospjele“ (vidi se u obrascu OBVEZE) i u iznosu od 411.854,00 kn čine takozvani „metodološki manjak“ jer se radi o velikim iznosima koji čine usluge po ispostavljenim računima izvršene u drugoj polovici 12. mjeseca (zamjena unutarnje stolarije) i visoki računi za energente, a obveze dospijevaju u siječnju.

AOP 174 – obveza se odnosi na obvezu za bolovanje preko 42 dana.

AOP 244-245 – Izbrisana je izvanbilančna evidencija potencijalnih troškova sudskih procesa i stanje s 31.12.2019. sastoji se od evidencije dobivenih projektora i prijenosnih računala od strane MZO i CARNETA koja se prema uputama za sada vodi izvanbilančno jer je zavedena kao imovina u poslovnim knjigama Ministarstva.

P –VRIO

AOP 032 – iznos od 5.400 kn odnosi se na otpis nenaplativih potraživanja – radi se o kandidatima koji su se upisali u obrazovanje odraslih, izdan im je račun za dio školarine, a naknadno su odustali ( potraživanja su iz 2016. g.).

PR – RAS

AOP 069 – odnosi se na financiranje projekta Županije za pomoćnike u nastavi – Prilika za sve 3.

AOP 128 – tokom godine dobili smo donacije vezane uz proslavu 60. obljetnice rada i djelovanja Srednje škole Koprivnica.

AOP 154 – Plaća za posebne uvjete rada - odnosi se na pravo nastavnika na naknadu za pojačanu odgojno obrazovno aktivnost prilikom pratnje učenika na višednevnoj terenskoj nastavi i maturalnim putovanjima.

AOP 167 – zbog znatnijeg povećanja cijene kWh plina mjesečni troškovi za taj energent su dosta veći nego u prethodnoj godini.

AOP 171 – Sitni inventar – nabavljeno je značajno više sitnog inventara (indeks 296), a vezano uz sredstva Ministarstva znanosti i obrazovanja doznačenih za kurikularnu reformu.

AOP 181 i 183 – povećali su se rashodi za ostale usluge gdje su uglavnom knjiženi rashodi za usluge vezane uz obilježavanje obljetnice škole (tiskanje monografije, snimanje promotivnog filma i sl.).

AOP 187 – osiguranje imovine preuzela je i provela javnu nabavu za sve ustanove kojima je osnivač Županija, tako da i računi glase na Županiju pa su naši rashodi 0,00.

AOP 190 - u 2018. godini imali smo preplatu na kontu 32955 zbog krivo utvrđene obveze prema broju zaposlenih za plaćanje naknade zbog nezapošljavanja invalidnih osoba tako da dio godine nismo morali plaćati, a za 2019. plaćeno je svih 12 mjesečnih obveza.

AOP 254 – smanjio se broj učenika kojima je MZO sufinanciralo prijevoz u školu zbog poteškoća u razvoju.

AOP 284 – izvršena je korekcija rezultata iz 2018. godine za 1959,23 kn zbog usklađenja stanja sa Županijom na kontu 16721.

AOP 341 – rashodi vezani uz nabavu opreme u sklopu kurikularne reforme, financirano djelomično iz prenesenog viška a djelomično iz sredstava iz 2019. godine.

AOP 641 – stanje novčanih sredstava je 0,00 kn zbog prelaska Srednje škole Koprivnica u sustav riznice Koprivničko-križevačke županije.

*AOP 643 i 645 u* obveznim analitičkim podacima (uspoređivanjem AOP 643 s AOP 645) govore o tome da Srednja škola Koprivnica ima puno zaposlenih u tzv. *dopunskom radu* – to su uglavnom liječnici i medicinske sestre koji rade po nekoliko sati tjedno u nastavi učenika koji se školuju za medicinska zanimanja. Kad se uzme u obzir ukupni mjesečni fond sati i podijeli s mogućim satima rada ispada realno 110 zaposlenih u punom radnom vremenu.

Bitnijih odstupanja u poslovanju i važnijih promjena koje bi utjecale na financijsko poslovanje Srednje škole Koprivnica u 2019. nije bilo.

OBVEZE

*AOP 001* – prenesene obveze iz 2018. godine odnose se prije svega na obveze za plaće za prosinac 2018. godine te režijske troškove za isto razdoblje. Te obveze podmirene su u siječnju 2019. godine.

Sve obveze tijekom godine podmirivane su dinamikom kako zahtijeva valuta plaćanja i nije bilo problema s izvršavanjem navedenih plaćanja.

Sve obveze s 31.12.2019. ulaze u kategoriju nedospjelih.

Međusobne obveze proračunskih korisnika odnose se na obveze za bolovanja preko 42 dana (HZZO) .

RAS – funkcijski

*AOP 116* – rashodi razreda 3 i 4 razvrstani su prema funkcijskoj klasifikaciji na rashode povezane s obrazovanjem učenika u trogodišnjim i četverogodišnjim srednjoškolskim programima i podatak odgovara ukupno iskazanim podacima na *AOP 404* u obrascu PR-RAS.

Koprivnica, 31. 1. 2020.

Voditelj računovodstva: Zakonski predstavnik:

Dubravka Eđut mr.sc. Manuela Gregurić, dipl.oec.